9. November
Dr 9. Novämber isch dr 313. Dag vum Gregorianische Kalender (dr 314. in Schaltjohr), dodermit blybe no 52 Däg bis zum Änd vum Johr.

Was isch bassiert? 

 744: D Beata, e Frou us eme ryche alemannische Gschlächt vo de Beata-Sippe im alte Zürigau, verchauft em Chloschter Sanggale ires chlyne Chlöschterli uf dr Insle Lützelau im Zürisee und Hoofgüeter i de Ortschafte Kemprate (hüt en Ortsdeil vo dr Stadt Repperschwil-Jona, Schmerike, Uzne im Kanton Sanggalle und Mönchaltorf, Riedike, Nussbärg (hüt i dr Gmeind Schlatt), Berlike (hüt z Buebike) und Nänike (hüt i dr Stadtgmäind Uschter) im Kanton Züri. D Urkunde, wo der Hiringus im Chloschter vo Bängge über die Schänkig gschribe und wo dr Graf Bebo signiert het, isch eini vo de eltischte im Chloschterarchiiv vo Sanggale.
 1918: Novämberrevolution: Dr Rychschanzler Maximilian vu Bade verchindet aigemächtig d Abdankig vum Chaiser Wilhelm II. un beufdrait dr Friedrich Ebert mit dr Amtsgschäft. Dr Sozialdemokrat Philipp Scheidemann rieft gege 14 Uhr vum Rychsdagsgebei di „dytsch Republik“ uus. Zwoo Stunde speter verchindet dr Spartakist Karl Liebknecht vum Berliner Stadtschloss uus di dytsch Räterepublik.
 1932: Bi dr Uurueje vu Gämf 1932 verschieße Soldate vu dr Schwyzer Armee dryzeh Demonstrande bin ere antifaschistische Chundgebig un verletze sächzg schwär.
 1938: Rychspogromnacht: Im Dytsche Rych chunnt s rychswyt zue organisierte Ibergriff gege Jude un jidischi Yyrichtige, wu unter anderem Synagoge in Brand gsteckt wäre. D Bolizei un d Fyyrwehr hän d Wysig iberchuu, nume nitjidisch Aigetum z schitze.
 1953: Kambodscha wird unabhängig vu Frankrych.
 1989: Fall vu dr Berliner Muur: Noch ere Prässekumferänz, wu s SED-Politbiromitglid Schabowski sofortigi Raisefreihait verchindet het, wäre d Gränzibergangstelle an dr Berliner Muur un an dr innerdytsche Gränze ufgmacht – des isch dr Aafang vum Änd vu dr DDR gsii.

Uf d Wält chuu 
 1683: Georg II., Chengi vu Großbritannie un Irland
 1819: Annibale de Gasparis, italienische Aschtronom
 1833: Karl Muser, dytsche Dialäktdichter
 1905: Erika Mann, düütschi Autoorin
 1908: Alois Burger, dytsche Haimetschrifsteller
 1965: Karoline Eichhorn, dytschi Schauspiileri
 1970: Barbara Kirchner, dytschi Chemikeri un Schriftstelleri
 1982: Massiv, paleschtinensisch-dytsche Rapper

Gstorbe 
 959: Konstantin VII., byzantinische Chaiser
 1826: Jakob Heinrich Meister, schwyzerische und französische Theoloog und Autor
 1919: Eduard Müller, Schwyzer Bolitiker un Bundesrot
 1942: Ernest Chuard, Schwyzer Bolitiker un Bundesrot
 1952: Chaim Weizmann, israelische Bolitiker
 1970: Charles de Gaulle, franzesische General un Bolitiker
 1973: Émile Storck, elsässische Schriftsteller
 1993: Vishnu-devananda, indische Yogamaischter
 2015: Ernst Fuchs, eschtrychische Künschtler

Weblink

Fuessnoote 

1109